**Olav Stavrum** (født 27. august 1901 i Verrastranda, død i Malm 26. oktober 1997) var den siste ordfører i Malm kommune 1949-1963 og den første ordføreren i «nye» Verran 1964–1971. Han representerte Arbeiderpartiet.

Han vokste opp på husmannsplassen Bakken (eller Stavrumsbakk) på Verrastranda, som den fjerde av fem søsken. 
I unge år var han jord- og skogbruksarbeider, før han i 1925 flyttet til Malm og begynte som gruvearbeider ved Fosdalens Bergverk. Han ble etterhvert formann i Malmo Gruvearbeiderforening.

Som ordfører var han i 20 år medlem av fylkestinget. Her var han særlig opptatt av helse- og sosialsaker. Etter at han gikk av som ordfører hadde han også kommunale verv i denne sektoren, som medlem av sosialstyre og styreformann ved syke- og aldersheimen i Malm.

Stavrum ble tildelt Kongens fortjenstmedalje i gull i 1982, og var æresmedlem i Nord-Trøndelag AUF, Norsk Folkehjelp og Arbeiderpartiet. De første kommunale vervene fikk han i 1931, etterhvert ble han varaordfører, og i 1947 «var han den sjølsagte ordførerkandidat». Han var også leder av Inntrøndelag arbeiderparti. I tillegg til vervene i partiet og Norsk Folkehjelp var han styremedlem i Malm Samvirkelag.

Han var onkel til senere ordfører i Verran Rolf Ystmark.

Referanser
----------

> Olav Stavrum satt som ordfører i 24 år uten avbrudd og hadde veldig stor betydning for Innherred generelt og Verransamfunnet spesielt. Sammen med Ole Kr. Olsen (Malm-ordfører i 10 år før og etter 2. verdenskrig) og Rolf Ystmark (Verran-ordfører fra 1980 til 1993), bidro han til å løfte to gamle bondebygder opp til en moderne velferdskommune, forteller Odd H. Vanebo - forfatteren bak boka «Vet hvor godt vi har fått det – og hvem vi kan takke for det».
> 
> 
> Odd H. Vanebo
> 
> 

1. 1 2   Slekt og Datas Gravminnebase, «Minneside basert på bilder og gravminnedata for Olav Stavrum, (27.august 1901 - 26.oktober 1997).», besøkt 20. september 2023[Hentet fra Wikidata]
2. ↑  «Ordførere i gamle Verran kommune» I: Odd H. Vanebo. *"Vet hvor godt vi har fått det og hvem vi kan takke for det", Verran arbeiderparti 100 år*. Kirkenær : Lodiz, 2011. ISBN 978-82-998645-0-3
3. 1 2  Susanne Bratli og Ketil Lindseth. «Olav Stavrum til minne». *Trønder-Avisa*, 28.10.1997
4. ↑  Bjørn Skjelstad. «Olav Stavrum til minne». *Trønder-Avisa*, 31.10.1997
5. ↑  «Olav Stavrum v ald til ordfører i Malm». *Nord-Trøndelag & Inntrøndelagen*, 18.12.1947
6. 1 2  Mh «Olav Stavrum 80 år». *Trønder-Avisa*, 27.8.1981
7. ↑  erlend «Olav Stavrum 90 år». *Trønder-Avisa*, 27.8.1991
8. 1 2 3 4  Odd H. Vanebo. *"Vet hvor godt vi har fått det og hvem vi kan takke for det", Verran arbeiderparti 100 år*. Kirkenær : Lodiz, 2011. ISBN 978-82-998645-0-3
9. ↑  Tildelinger av ordener og medaljer: «Stavrum, Olav». *kongehuset.no* (besøkt 21. desember 2016)
10. ↑  «Kongens heder til ordførerveteran i Malm». *Trønder-Avisa*, 22.1.1982
11. ↑  Arvid Erlandsen. «Kong Olavs gull og segl til husmanns-Olav fra Verran». *Trønder-Avisa*, 23.1.1982
12. ↑  «Arbeiderbevegelsen i Malm» I: Gunnar Solum. *"Veien mot rettferd og lysere kår", Nord-Trøndelag arbeiderparti 100 år, 1903–2003*. Utgitt av partiet, 2003. ISBN 82-91134-40-5. Side 219–221
13. ↑  «Da gruva formet Malm». *Trønder-Avisa* 4.4.2011. Fra lanseringen av Vanebos bok